2025 m. d.

prekių pirkimo-pardavimo sutarties

1 priedas

**TECHNINĖ SPECIFIKACIJA**

|  |
| --- |
| **Reikalavimai, susiję su nacionaliniu saugumu** |
| Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu.  Tiekėjas privalo įrodyti, kad prekės ar paslaugos nekelia grėsmės nacionaliniam saugumui, nėra toliau nurodytų aplinkybių: 1) prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose;2) paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.Pirkėjas pasiūlymo atitikčiai LR viešųjų pirkimų įstatymo 37 straipsnio 9 dalies reikalavimams patvirtinti iš rangovo reikalauja KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (5 IA PD ATITIKTIES DEKLARACIJA), o iš ekonomiškai naudingiausią pasiūlymą pateikusio rangovo reikalaus pateikti (kartu su pasiūlymu šių dokumentų rangovas pateikti neturi) – vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus Pirkėjui priimtinus dokumentus.Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią Pirkėjo prašymu tiekėjas turi pateikti dokumentus. Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas. |

1. Pirkimo objektą sudaro:Turimų duomenų saugyklų IBM FlashSystem 5035 (S/N: 781H7H8, S/N: 781H7H9) talpos išplėtimo įranga, 2 komplektai, kiekviename po 27 vnt.diskų (toliau – prekės).

2. Šiose pirkimo sąlygose pirkimo objektui apibūdinti galimai nurodyti konkretūs techniniai parametrai, technologijos, procesai, gamintojai ar prekės ženklai, standartai, tipai yra tik informacinio pobūdžio. Tiekėjas gali siūlyti ir lygiaverčius produktus, tačiau siūlomų analogiškų arba lygiaverčių produktų parametrai negali būti prastesni nei reikalaujami. Siūlomų „lygiaverčių“ prekių lygiavertiškumą turi įrodyti Tiekėjas.

**Reikalavimai pirkimo objektui**

| **Eil. Nr.** | **Parametras** | **Minimalūs reikalavimai** |
| --- | --- | --- |
|  | Duomenų saugyklos plėtimo komplekto specifikacija | Modulinės SAN tipo duomenų saugyklos IBM FlashSystem 5035, IBM FlashSystem 5035 (išplėtimas). Talpos plėtimo komplektas. 2 komplektai, kiekvienas komplektas po 27 vnt. diskų20 TB 7,200 rpm 12 Gb SAS NL 3.5” tipo arba lygiaverčių diskųJei reikalinga, komplekte turi būti pateiktos visos reikalingos licencijos (tiekėjas reikiamas licencijas nustato pagal plečiamos saugyklos modelį) ir visos plėtimui reikalingos detalės bei priedai. |
|  | Reikalavimai komplektacijai | Siūloma įranga turi būti nauja ir ankščiau nenaudota, gamykliškai atnaujinti (angl. Renewed, Refurbished, Remarketed) komponentai neleistini.Pateikti siūlomos įrangos gamintojo pažymą, kad visa siūloma įranga yra skirta Pirkėjui. |
|  | Suderinamumas | Įranga turi būti pilnai suderinama su turimomis IBM FlashSystem 5035 (S/N: 781M8Y6, S/N: 781M8Y0) duomenų saugyklomis ir papildomomis diskų talpyklomis (2072-92G). |
|  | Diegimas | Siūloma duomenų saugyklos talpos išplėtimo įranga turi būti pilnai sukomplektuota, tiekėjas turi įrangą sumontuoti ir įdiegti perkančiosios organizacijos turimoje duomenų saugykloje; Tiekėjas turi išplėsti duomenų saugyklos talpą. |
|  | Garantija perkamai įrangai | Duomenų saugyklos talpos išplėtimo įrangai turi būti suteikta tokia gamintojo garantija, kokia galioja ir duomenų saugykloms, į kurias bus diegiama talpos išplėtimo įranga garantija iki 2026 m. gruodžio 31 d. Talpos išplėtimo įrangos garantija turi galioti iki tos pačios datos kaip ir plečiamos duomenų saugyklos garantija.Reikalavimas privalo būti garantuojamas gamintojo (kartu su pasiūlymu turi būti pateikta tai patvirtinanti gamintojo dokumentacija, jei tai yra standartinis oficialus gamintojo įsipareigojimas arba pateikti dokumentą komplektuoti papildomą gamintojo serviso paketą, nurodant jo kodą ir pavadinimą). |
|  | Aplinkosauginiai reikalavimai | Prekei pagaminti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai. Gamintojas privalo užtikrinti Europos Sąjungos RoHS (angl. „Restriction of Hazardous Substances“) direktyvų 2011/65/EU (RoHS 2), 2015/863 (RoHS 2 amendment)), draudžiančių gamyboje naudoti aplinkai ir žmogaus sveikatai pavojingas medžiagas (pvz., gyvsidabrį, kadmį, šviną, šešiavalentį chromą, o taip pat antipirenus), reikalavimų įvykdymą. Tiekėjas turi pateikti atitiktį RoHS reikalavimams įrodančius dokumentus: gamintojo atitikties deklaracijos kopiją ar nuorodą į gamintojo puslapį kartu su pasiūlymu. |

|  |  |
| --- | --- |
| **PIRKĖJAS** | **TIEKĖJAS** |
| Direktorė Viktorija Rūkštelė | Komercijos direktorius Gintautas Bazys |